**Kannuksen kaupunki 18.2.2025**

**Soramurskeen, kalliomurskeen, soran ja hiekan toimitustarjouspyyntö**

**Tarjouspyynnön kohde**

Kannuksen kaupungin teknisten palveluiden lautakunta pyytää tarjoustanne sora- ja kalliomurskeen, soran sekä hiekan toimittamisesta kaupungin toimesta tapahtuvaan rakentamiseen ja kunnossapitoon vuonna 2025. Toimituskohteet ovat keskustan alueella ja Eskolassa.

Murskeen ja hiekan tulee täyttää infrarakentamisen yleiset laatuvaatimukset, InfraRYL 2015/1. Murskeista ja hiekasta on toimitettava tilaajalle tarvittaessa ja pyydettäessä tutkitut rakeisuuskäyrät.

Hankinta tehdään kokonaistaloudellisin perustein, jotka ovat mm. hinta, materiaalin laatu/määrä/saatavuus, tarpeen kiireellisyys ja materiaalitoimit-tajan toimitusvarmuus. Pääsääntöisesti tilaukset tehdään edullisimmalta tarjoajalta.

**Tarjousta koskevat vaatimukset**

Tarjous on tehtävä liitteenä olevalla tarjouslomakkeella. Hinta voidaan antaa tonnihintana tai kuutiohintana ilman arvonlisäveroa (alv 0 %). Muutos-kertoimena käytetään tarjouksen antajan lomakkeeseen käyttämiä kertoimia. Tarjousten tulee olla voimassa koko hankinnan kestoajan 31.12.2025 saakka. Isommista työkohteista tilaajalla on oikeus pyytää erillistarjous. Vuositarjous voidaan myös jakaa.

**Tarjouksen liitteet**

Tarjoajan on toimitettava tilaajavastuulain mukaiset selvitykset tarjouksen liitteenä tai niiden tulee olla tilaajan saatavilla tilaajavastuu.fi -palvelussa:

- selvitys siitä, että yritys on merkitty ennakonperintälain mukaiseen ennakonperintärekisteriin, työnantajarekisteriin ja arvonlisävelvollisten rekisteriin

- kaupparekisteriote

- todistus verojen maksamisesta tai verovelkatodistus tai selvitys siitä, että verovelkaa koskeva maksusuunnitelma on tehty

- todistukset työntekijöiden eläkevakuutuksista ja -maksuista tai selvitys siitä, että erääntyneitä eläkevakuutusmaksuja koskeva maksusopimus on tehty

- selvitysten on oltava voimassa selvitysten jättöhetkellä ja ne saavat olla enintään kolmen kuukauden vanhoja sopimuksen tekohetkellä.

Lisäksi tarjoajan on toimitettava selvitys toiminnan vastuuvakuutuksesta ennen sopimuksen tekoa.

**Tarjouksen jättäminen**

Tarjouspyyntö on julkaistu myös Kannuksen kaupungin verkkosivuilla osoitteessa https://kannus.fi/hallinto-ja-paatoksenteko/hankinta/

Tarjouslomake liitteineen on toimitettava suljetussa kirjekuoressa ti 18.3.2025 klo 12 mennessä osoitteeseen:

**Kannuksen kaupunki, teknisten palveluiden lautakunta  
PL 42  
69101 Kannus**

Kirjekuoressa tulee olla merkintä ”Soratarjous”.

**Lisätietoja**

Lisätietoja antaa   
työpäällikkö Matti Salmela puh. 044 4745 247 (ma-ke)   
matti.salmela@kannus.fi

**Liitteet**

tarjouslomake